ΠΕΡΙΕΧΟΜΕΝΑ
ΑΠΟΦΑΣΕΙΣ
Λειτουργία του Περιφερειακού Δικτύου Παροχής
Υπηρεσιών Ψυχικής Υγείας της 1ης Υγειονομικής
Περιφέρειας Αττικής, ένταξη και μετονομασία
των Μονάδων Ψυχικής Υγείας του Εθνικού Συστήματος Υγείας και καθορισμός των διασυνδεό-
μενων και συνεργαζόμενων φορέων αυτού.
Καθιέρωση υπερωριακής εργασίας προσωπικού
της Αποκεντρωμένης Οργανικής Μονάδας Ιεράπετρας του Γενικού Νοσοκομείου. Λασιθίου.
ΑΠΟΦΑΣΕΙΣ
Αριθμ. Γ3α/Γ.Π.οικ. 12101
(1)
Λειτουργία του Περιφερειακού Δικτύου Παροχής
Υπηρεσιών Ψυχικής Υγείας της 1ης Υγειονομικής Περιφέρειας Αττικής, ένταξη και μετονομα-
σία των Μονάδων Ψυχικής Υγείας του Εθνικού
Συστήματος Υγείας και καθορισμός των διασυνδεόμενων και συνεργαζόμενων φορέων αυτού.
ΟΙ ΥΠΟΥΡΓΟΙ ΠΑΙΔΕΙΑΣ, ΘΡΗΣΚΕΥΜΑΤΩΝ
ΚΑΙ ΑΘΛΗΤΙΣΜΟΥ - ΥΓΕΙΑΣ
Έχοντας υπόψη:
1. Τις διατάξεις:
α. Των άρθρων 4, 6, 9, της παρ. 2 του άρθρου 8, των
παρ. 2, 3α), 3γ), 5β) και 6 του άρθρου 79 και του άρθρου
87 του ν. 5129/2024 «Ολοκλήρωση της Ψυχιατρικής Μεταρρύθμισης» (Α’ 124), σε συνδυασμό με την παρ. 8α του
άρθρο 37 του ν. 5167/2024 (Α’ 207),
β. του ν. 2716/1999 «Ανάπτυξη και εκσυγχρονισμός
των υπηρεσιών ψυχικής υγείας και άλλες διατάξεις»
(Α’ 96), σε συνδυασμό με την παρ. 8α του άρθρου 37
του ν. 5167/2024 (Α’ 207).
γ. του ν. 3329/2005 «Εθνικό Σύστημα Υγείας και Κοινωνικής Αλληλεγγύης και λοιπές διατάξεις» (Α’ 81),
δ. του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
ε. του π.δ. 121/2017 «Οργανισμός του Υπουργείου
Υγείας» (Α’ 148),
στ. του π.δ. 18/2017 «Οργανισμός του Υπουργείου
Παιδείας Έρευνας και Θρησκευμάτων» (Α’ 31),
ζ. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
η. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
2. Την υπ’ αρ. 37311/09-07-2023 κοινή απόφαση του
Πρωθυπουργού και του Υπουργού Υγείας «Ανάθεση
αρμοδιοτήτων στον Υφυπουργό Υγείας, Δημήτριο Βαρτζόπουλο» (Β’ 4435).
3. Την υπό στοιχεία Β2α, Β1α/οικ. 11827/12-03-2025
εισήγηση του Προϊσταμένου της Γενικής Διεύθυνσης
Οικονομικών Υπηρεσιών του Υπουργείου Υγείας.
4. Το γεγονός ότι από τις διατάξεις της παρούσας δεν
προκαλείται δαπάνη σε βάρος του προϋπολογισμού των
φορέων εποπτείας του Υπουργείου Υγείας (1η Υ.Πε., Νοσοκομεία εποπτείας της, Ε.ΚΕ.Ψ.Υ.Ε.) και του Τακτικού
Προϋπολογισμού του Υπουργείου Υγείας.
5. To γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Την λειτουργία Περιφερειακού Δικτύου Υπηρεσιών
Ψυχικής Υγείας (Πε.Δ.Υ.Ψ.Υ.), στην έδρα της Διοίκησης της
1ης Υγειονομικής Περιφέρειας Αττικής. Το εν λόγω Περιφερειακό Δίκτυο αποτελεί ένα εκ των επτά (7) Περιφερει-
ακών Δικτύων Υπηρεσιών Ψυχικής Υγείας (Πε.Δ.Υ.Ψ.Υ.),
που λειτουργούν στις έδρες των Υγειονομικών Περιφερειών (Υ.Πε.) της χώρας και συνιστούν το Εθνικό Δίκτυο
Υπηρεσιών Ψυχικής Υγείας (Ε.Δ.Υ.Ψ.Υ.) του άρθρου 4 του
ν. 5129/2024 (Α’ 124).
Άρθρο 1
Δημόσιες Μονάδες Ψυχικής Υγείας
του Περιφερειακού Δικτύου Υπηρεσιών Ψυχικής
Υγείας 1ης Υγειονομικής Περιφέρειας Αττικής
Το Περιφερειακό Δίκτυο Υπηρεσιών Ψυχικής Υγείας
(Πε.Δ.Υ.Ψ.Υ.) της 1ης Υγειονομικής Περιφέρειας Αττικής
(Y.Πε.) αποτελείται από τις ακόλουθες δημόσιες Μονάδες
Ψυχικής Υγείας (Μ.Ψ.Υ.), υπό την έννοια της παρ. 1 του
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
13 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1237
14.03.2025 07:13:35
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1237/13.03.2025
άρθρου 4 του ν. 2716/1999 (Α’ 96), ανά Περιφερειακή
Ενότητα:
Ι. Περιφερειακή Ενότητα Ανατολικής Αττικής
Ι.Α. Δομές Παροχής Υπηρεσιών Ψυχικής Υγείας που
εντάσσονται στο Πε.Δ.Υ.Ψ.Υ. της 1ης Υ.Πε. ως Μονάδες
Ψυχικής Υγείας (Μ.Ψ.Υ.) του Εθνικού Συστήματος Υγείας
(Ε.Σ.Υ.) κατ’ άρθρο 6 του ν. 5129/2024
Ι.Α.1. Υπηρεσίες Ενηλίκων
Υπηρεσίες Ψυχοκοινωνικής Αποκατάστασης Ενηλίκων
1. Οικοτροφείο "ΑΓΓΕΛΙΑ" του Γενικού Νοσοκομείου
Αθηνών «Γ. Γεννηματάς», για άτομα με αυτισμό, δυναμικότητας 10 θέσεων, το οποίο μετονομάζεται σε «Οικο-
τροφείο Ενηλίκων με Αυτισμό Νέας Μάκρης “ΑΓΓΕΛΙΑ”».
2. Οικοτροφείο "ΤΟ ΣΠΙΤΙ ΤΟΥ ΗΛΙΟΥ" του Γενικού Νοσοκομείου Αθηνών «Γ. Γεννηματάς», για άτομα με βαριά
νοητική υστέρηση και ψυχικές διαταραχές, δυναμικότητας 9 θέσεων, το οποίο μετονομάζεται σε «Οικοτροφείο
Ενηλίκων Βαριάς Νοητικής Υστέρησης Αρτέμιδας “ΤΟ
ΣΠΙΤΙ ΤΟΥ ΗΛΙΟΥ”».
Ι.Α.2. Υπηρεσίες Παιδιών και Εφήβων
α) Υπηρεσίες Πρωτοβάθμιας Φροντίδας Ψυχικής Υγείας Παιδιών και Εφήβων Κοινοτικό Κέντρο Ψυχικής Υγείας
του Γενικού Νοσοκομείου Αττικής "Σισμανόγλειο - Αμαλία Φλέμινγκ", το οποίο μετονομάζεται σε «Κοινοτικό
Κέντρο Ψυχικής Υγείας Παιδιών και Εφήβων Παλλήνης».
β) Υπηρεσίες Ψυχοκοινωνικής Αποκατάστασης παιδιών και εφήβων
1. Ξενώνας "Ο ΟΡΜΟΣ" του Γενικού Νοσοκομείου Αττικής "Σισμανόγλειο - Αμαλία Φλέμινγκ", δυναμικότητας
8 θέσεων, ο οποίος μετονομάζεται σε «Ξενώνας Προεφήβων και Εφήβων Παλλήνης "Ο ΟΡΜΟΣ"».
2. Ξενώνας "ΤΟ ΣΠΙΤΙ" του Γενικού Νοσοκομείου Αττικής "Σισμανόγλειο - Αμαλία Φλέμινγκ", για εφήβους
14-17 ετών, δυναμικότητας 7 θέσεων, ο οποίος μετονομάζεται σε «Ξενώνας Εφήβων Παλλήνης "ΤΟ ΣΠΙΤΙ"».
ΙΙ. Περιφερειακή Ενότητα Βορείου Τομέα Αθηνών
ΙΙ.Α. Δομές Παροχής Υπηρεσιών Ψυχικής Υγείας που
εντάσσονται στο Πε.Δ.Υ.Ψ.Υ. της 1ης Υ.Πε. ως Μονάδες
Ψυχικής Υγείας (Μ.Ψ.Υ.) του Εθνικού Συστήματος Υγείας
(Ε.Σ.Υ.) κατ’ άρθρο 6 του ν. 5129/2024
ΙI.Α.1. Υπηρεσίες Ενηλίκων
α) Υπηρεσίες Πρωτοβάθμιας Φροντίδας Ψυχικής Υγείας Ενηλίκων
Κέντρο Ψυχικής Υγείας του Γενικού Νοσοκομείου Αθηνών «Γ. Γεννηματάς», το οποίο μετονομάζεται σε «Κέντρο
Ψυχικής Υγείας Ενηλίκων με Ιατροπαιδαγωγικές Υπηρεσίες Αγίας Παρασκευής».
β) Υπηρεσίες Δευτεροβάθμιας Περίθαλψης Ψυχικής
Υγείας Ενηλίκων
1. Ψυχιατρική Κλινική Ενηλίκων του Γενικού Νοσοκομείου Αττικής "Σισμανόγλειο - Αμαλία Φλέμινγκ", δυνα-
μικότητας 24 κλινών, η οποία μετονομάζεται σε «Ψυχιατρική Κλινική Ενηλίκων Αμαρουσίου» και λειτουργεί
εντός του Γενικού Νοσοκομείου Αττικής "Σισμανόγλειο Αμαλία Φλέμινγκ".
2. Ψυχιατρική Κλινική Ενηλίκων Γενικού Νοσοκομείου
Νέας Ιωνίας "Κωνσταντοπούλειο - Πατησίων", δυναμικότητας 22 κλινών, η οποία μετονομάζεται σε «Ψυχιατρι-
κή Κλινική Ενηλίκων Νέας Ιωνίας», που λειτουργεί εντός
Γενικού Νοσοκομείου Νέας Ιωνίας "Κωνσταντοπούλειο Πατησίων".
3. Ψυχιατρική Κλινική Ενηλίκων του Γενικού Νοσοκομείου Αθηνών «Γ. Γεννηματάς», δυναμικότητας 24 κλινών,
η οποία μετονομάζεται σε «Ψυχιατρική Κλινική Ενηλίκων
Χολαργού - Αγίας Παρασκευής» και λειτουργεί εντός Γενικό Νοσοκομείο Αθήνας «Γ. Γεννηματάς».
4. Ψυχιατρικό Τμήμα Ενηλίκων του Γενικού Ογκολογικού Νοσοκομείο Κηφισιάς «Άγιοι Ανάργυροι», δυναμι-
κότητας 15 κλινών, το οποίο μετονομάζεται σε «Ψυχιατρική Κλινική Ενηλίκων Κηφισιάς» και λειτουργεί εντός
του Γενικού Ογκολογικού Νοσοκομείο Κηφισιάς «Άγιοι
Ανάργυροι».
5. Ψυχιατρικό Τμήμα-Μονάδα διαταραχών πρόσληψης
τροφής/ψυχογενούς ανορεξίας, δυναμικότητας 6 κλινών,
του Γενικού Νοσοκομείου Αττικής "Σισμανόγλειο - Αμαλία Φλέμινγκ", η οποία μετονομάζεται σε «Ψυχιατρική
Κλινική Διαταραχών Πρόσληψης Τροφής/Ψυχογενούς
Ανορεξίας Αμαρουσίου» και λειτουργεί εντός του Γενικού
Νοσοκομείου Αττικής "Σισμανόγλειο - Αμαλία Φλέμινγκ".
γ) Υπηρεσίες Ψυχοκοινωνικής Αποκατάστασης Ενηλίκων
1. Ξενώνας Βραχείας Παραμονής Ενηλίκων "ΕΣΤΙΑ" του
Γενικού Νοσοκομείου Αθήνας «Γ. Γεννηματάς», δυναμικότητας 14 θέσεων, ο οποίος μετονομάζεται σε «Ξενώνας
Βραχείας Παραμονής Ενηλίκων Παπάγου - Χολαργού
"ΕΣΤΙΑ"».
2. Ξενώνας μέσης νοσηλείας Ενηλίκων "ΞΕΝΙΟΣ ΦΛΥΕΥΣ" του Γενικού Νοσοκομείου Αττικής "Σισμανόγλειο -
Αμαλία Φλέμινγκ", δυναμικότητας 15 θέσεων, ο οποίος
μετονομάζεται σε «Ξενώνας Μέσης Νοσηλείας Ενηλίκων
Χαλανδρίου "ΞΕΝΙΟΣ ΦΛΥΕΥΣ"».
ΙI.Α.2. Υπηρεσίες Παιδιών και Εφήβων
α) Υπηρεσίες Πρωτοβάθμιας Φροντίδας Ψυχικής Υγείας Παιδιών και Εφήβων
1. Κοινοτικό Κέντρο Ψυχικής Υγείας του Γενικού Νοσοκομείου Παίδων Πεντέλης, το οποίο μετονομάζεται σε
«Κοινοτικό Κέντρο Ψυχικής Υγείας Παιδιών και Εφήβων
Πεντέλης».
2. Κοινοτικό Κέντρο Ψυχικής Υγείας Παιδιών και Εφήβων του Γενικού Νοσοκομείου Παίδων "Νοσοκομείο
Παίδων Παναγιώτη & Αγλαΐας Κυριακού", το οποίο μετονομάζεται σε «Κοινοτικό Κέντρο Ψυχικής Υγείας Παιδιών
και Εφήβων Αθηνών».
3. Κέντρο Ημέρας για άτομα με αυτισμό "ΕΘΜΑ" του
Γενικού Νοσοκομείου Παίδων "Νοσοκομείο Παίδων Παναγιώτη & Αγλαΐας Κυριακού", το οποίο μετονομάζεται
σε «Κέντρο Ημέρας Παιδιών και Εφήβων με Αυτισμό
Φιλοθέης - Ψυχικού "ΕΘΜΑ"».
4. Κέντρο Ημέρας για άτομα με αυτισμό "ΛΙΘΑΡΑΚΙ"
του Γενικού Νοσοκομείου Παίδων "Νοσοκομείο Παίδων
Παναγιώτη & Αγλαΐας Κυριακού", το οποίο μετονομάζεται σε «Κέντρο Ημέρας Παιδιών και Εφήβων με Αυτισμό
Αγίας Παρασκευής "ΛΙΘΑΡΑΚΙ"».
β) Υπηρεσίες Δευτεροβάθμιας Περίθαλψης Παιδιών
και Εφήβων
1. Ψυχιατρικό Τμήμα Παιδιών και Εφήβων του Γενικού
Νοσοκομείου Αττικής "Σισμανόγλειο - Αμαλία Φλέμινγκ",
δυναμικότητας 10 κλινών, το οποίο μετονομάζεται σε
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1237/13.03.2025
«Ψυχιατρική Κλινική Παιδιών και Εφήβων Αμαρουσίου»,
που λειτουργεί εντός του Γενικού Νοσοκομείου Αττικής
"Σισμανόγλειο - Αμαλία Φλέμινγκ".
2. Παιδιοψυχιατρικό Τμήμα του Γενικού Νοσοκομείου
Παίδων Πεντέλης, δυναμικότητας 10 κλινών, το οποίο μετονομάζεται σε «Ψυχιατρική Κλινική Παιδιών και Εφήβων
Πεντέλης» και λειτουργεί εντός του Γενικού Νοσοκομείου
Παίδων Πεντέλης.
3. Μονάδα Ψυχικής υγείας Παιδιών και Νέων - Νοσοκομείο/Κλινική Ημέρας του Γενικού Νοσοκομείου Αθη-
νών «Γ. Γεννηματάς», η οποία μετονομάζεται σε «Ειδική
Μονάδα Κοινωνικής Επανένταξης-Νοσοκομείο Ημέρας
Παιδιών και Εφήβων (Νέων) Παπάγου-Χολαργού» και
λειτουργεί εντός του Γενικού Νοσοκομείου Αθηνών «Γ.
Γεννηματάς».
ΙΙ.Γ. Δομές Παροχής Υπηρεσιών Ψυχικής Υγείας διασυνδεόμενων φορέων κατ’ άρθρο 8 του ν. 5129/2025
α) Υπηρεσίες Πρωτοβάθμιας Φροντίδας Ψυχικής Υγείας
1. Αποκαταστασιακή Δομή Ψυχικής Υγείας για άτομα
με διαταραχές αυτιστικού φάσματος του «Ελληνικού Κέντρου Ψυχικής Υγιεινής και Ερευνών» (Ε.Κε.Ψ.Υ.Ε.), στο
Χαλάνδρι.
2. Αποκαταστασιακή Δομή Ψυχικής Υγείας για άτομα
με νοητική υστέρηση και συνοδές ψυχικές διαταραχές
«ΤΟ ΣΤΟΥΠΑΘΕΙΟ», του «Ελληνικού Κέντρου Ψυχικής
Υγιεινής και Ερευνών» (Ε.Κε.Ψ.Υ.Ε.), στο Χαλάνδρι.
ΙΙΙ. Περιφερειακή Ενότητα Κεντρικού Τομέα Αθηνών
ΙΙΙ.Α. Δομές Παροχής Υπηρεσιών Ψυχικής Υγείας που
εντάσσονται στο Πε.Δ.Υ.Ψ.Υ. της 1ης Υ.Πε. ως Μονάδες
Ψυχικής Υγείας (Μ.Ψ.Υ.) του Εθνικού Συστήματος Υγείας
(Ε.Σ.Υ.) κατ’ άρθρο 6 του ν. 5129/2024
IΙΙ.A.1. Υπηρεσίες Ενηλίκων
α) Υπηρεσίες Πρωτοβάθμιας Φροντίδας Ψυχικής Υγείας Ενηλίκων
1. Κέντρο Ψυχικής Υγείας Ενηλίκων, παιδιών και εφήβων του Γενικού Νοσοκομείου Νοσημάτων Θώρακος
Αθηνών «Σωτηρία», το οποίο μετονομάζεται σε «Κέντρο
Ψυχικής Υγείας Ενηλίκων με Ιατροπαιδαγωγικές Υπηρεσίες Αθηνών ΣΩΤΗΡΙΑ».
2. Κοινοτικό Κέντρο Ψυχικής Υγείας Ενηλίκων του Γενικού Νοσοκομείου Αθηνών "Ο Ευαγγελισμός- Πολυ-
κλινική”, το οποίο μετονομάζεται σε «Κοινοτικό Κέντρο
Ψυχικής Υγείας Ενηλίκων με Ιατροπαιδαγωγικές Υπηρεσίες Παγκρατίου».
β) Υπηρεσίες Δευτεροβάθμιας Περίθαλψης Ψυχικής
Υγείας Ενηλίκων
1. Ψυχιατρικό Τμήμα - Εξωτερικά Ιατρεία Ενηλίκων του
Γενικού Νοσοκομείου Αθηνών "Κοργιαλένειο - Μπενάκειο” του Ελληνικού Ερυθρού Σταυρού" (Ε.Ε.Σ.), τα οποία
μετονομάζονται σε «Ψυχιατρικό Τμήμα - Εξωτερικά Ιατρεία Ενηλίκων Αμπελοκήπων» και λειτουργεί εντός του
Γενικού Νοσοκομείου Αθηνών "Κοργιαλένειο - Μπενάκειο” του Ελληνικού Ερυθρού Σταυρού" (Ε.Ε.Σ.).
2. Ψυχιατρικό Τμήμα Ενηλίκων του Γενικού Νοσοκομείου Αθηνών "Ο Ευαγγελισμός-Πολυκλινική”, δυναμι-
κότητας 20 κλινών, το οποίο μετονομάζεται σε «Ψυχιατρική Κλινική Ενηλίκων Αθηνών ΕΥΑΓΓΕΛΙΣΜΟΣ» και
λειτουργεί εντός του Γενικού Νοσοκομείου Αθηνών "Ο
Ευαγγελισμός- Πολυκλινική ".
3. Ψυχιατρική Κλινική Ενηλίκων Γενικού Νοσοκομείου
Νοσημάτων Θώρακος Αθηνών «Σωτηρία», δυναμικότητας 20 κλινών, η οποία μετονομάζεται σε «Ψυχιατρική
Κλινική Ενηλίκων Αθηνών ΣΩΤΗΡΙΑ» και λειτουργεί εντός
Γενικού Νοσοκομείου Νοσημάτων Θώρακος Αθηνών
«Σωτηρία».
4. Ψυχιατρικό Τμήμα-Εξωτερικό Ιατρείο του Γ. Αντικαρκινικού Ογκολογικού Νοσοκομείου Αθηνών (Γ.Α.Ο.Ν.Α)
"Άγιος Σάββας", το οποίο μετονομάζεται σε «Ψυχιατρικό
Τμήμα - Εξωτερικά Ιατρεία Ψυχικής Υγείας Ενηλίκων με
Ογκολογικά Νοσήματα Αθηνών» και λειτουργούν εντός
του Γ. Αντικαρκινικού Ογκολογικού Νοσοκομείου Αθηνών (Γ.Α.Ο.Ν.Α) "Άγιος Σάββας".
γ) Υπηρεσίες Ψυχοκοινωνικής Αποκατάστασης Ενηλίκων
1. Ξενώνας Βραχείας Παραμονής Ενηλίκων του Γενικού
Νοσοκομείου Αθηνών "Ο Ευαγγελισμός-Πολυκλινική”,
δυναμικότητας 15 θέσεων, ο οποίος μετονομάζεται σε
«Ξενώνας Βραχείας Παραμονής Ενηλίκων Αθηνών».
2. Ξενώνας Βραχείας Παραμονής του Γενικού Νοσοκομείου Νοσημάτων Θώρακος Αθηνών «Η ΣΩΤΗΡΙΑ»,
δυναμικότητας 12 θέσεων, ο οποίος μετονομάζεται σε
«Ξενώνας Βραχείας Παραμονής Ενηλίκων Αχαρνών».
ΙΙI.Α.2. Υπηρεσίες Παιδιών και Εφήβων
Υπηρεσίες Δευτεροβάθμιας Περίθαλψης Παιδιών και
Εφήβων
1. Παιδοψυχιατρική Κλινική Πανεπιστημίου Αθηνών Παιδιοψυχιατρικό Τμήμα του Γ.Ν. Παίδων - Αθηνών "Η
Αγία Σοφία", δυναμικότητας 10 κλινών, η οποία μετονομάζεται σε «Πανεπιστημιακή Ψυχιατρική Κλινική Παιδιών
και Εφήβων Αθηνών» και λειτουργεί εντός Γ.Ν. Παίδων Αθηνών "Η Αγία Σοφία".
2. Ψυχιατρικό Τμήμα Παιδιών του Γενικού Νοσοκομείου Παίδων Αθηνών «Π. & Α. Κυριακού», δυναμικότητας 5
κλινών, το οποίο μετονομάζεται σε «Ψυχιατρική Κλινική
Παιδιών και Εφήβων Αθηνών» που λειτουργεί εντός Γενικού Νοσοκομείου Παίδων Αθηνών «Π & Α Κυριακού».
IΙΙ.Β. Δομές διασυνδεόμενων φορέων
Υπηρεσίες Πρωτοβάθμιας Φροντίδας Ψυχικής Υγείας
Δομή Ψυχικής Υγείας Αθήνας του «Ελληνικού Κέντρου
Ψυχικής Υγιεινής και Ερευνών» (Ε.Κε.Ψ.Υ.Ε.), που περιλαμβάνει:
α) Μονάδα Ενηλίκων, στην οποία υπάγονται και οι Μονάδες ειδικού αντικειμένου: Ψυχοθεραπειών, Θεραπείας
Συμπεριφοράς, Κέντρο Ημέρας και Ημερήσιας Περίθαλψης, Αναδόχων και
β) Μονάδα Παιδιών και Εφήβων.
ΙΙΙ.Γ. Δομές συνεργαζόμενων φορέων
α) Υπηρεσίες Πρωτοβάθμιας Φροντίδας Ψυχικής Υγείας
1. Κέντρο Κοινοτικής Ψυχικής Υγιεινής Βύρωνα - Καισαριανής της Ιατρικής Σχολής Ε.Κ.Π.Α. του Αιγινήτειου
Νοσοκομείου, το οποίο περιλαμβάνει:
α) Τμήμα Ενηλίκων και
β) τμήμα Παιδιών και Εφήβων
2. Κέντρο Ψυχοθεραπειών της Ιατρικής Σχολής Ε.Κ.Π.Α.
του Αιγινήτειου Νοσοκομείου.
β) Υπηρεσίες Δευτεροβάθμιας Περίθαλψης Ψυχικής
Υγείας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1237/13.03.2025
1. Α’ Πανεπιστημιακή Ψυχιατρική Κλινική Ενηλίκων της
Ιατρικής Σχολής Ε.Κ.Π.Α. του Αιγινήτειου Νοσοκομείου,
με 5 Πτέρυγες Νοσηλείας, συνολικής δυναμικότητας 57
κλινών.
2. Εξωτερικά Ιατρεία της Ψυχιατρικής Κλινικής της Ιατρικής Σχολής Ε.Κ.Π.Α. του Αιγινήτειου Νοσοκομείου.
3. Υπηρεσία Διασυνδετικής Ψυχιατρικής/Κοινωνική
Υπηρεσία/Εργοθεραπεία της Ιατρικής Σχολής Ε.Κ.Π.Α.
του Αιγινήτειου Νοσοκομείου.
4. Εργαστήρια του ΕΚΠΑ - Ιατρική Σχολή Αιγινήτειο
Νοσοκομείο.
5. Μονάδα Νευροαναπτυξιακών Διαταραχών Ενηλίκων
της Ιατρικής Σχολής Ε.Κ.Π.Α. του Αιγινήτειου Νοσοκομείου.
6. Μονάδα Διαταραχών Πρόσληψης Τροφής της Ιατρικής Σχολής Ε.Κ.Π.Α. του Αιγινήτειου Νοσοκομείου.
7. Μονάδα Ψυχογηριατρικής της Ιατρικής Σχολής
Ε.Κ.Π.Α. του Αιγινήτειου Νοσοκομείου.
8. Κέντρα Ημερήσιας Νοσηλείας της Ιατρικής Σχολής
Ε.Κ.Π.Α. του Αιγινήτειου Νοσοκομείου, τα οποία περιλαμβάνουν:
Νοσοκομείο Ημέρας με: α) Πρόγραμμα Α’, δυναμικότητας 10 θέσεων
και β) Πρόγραμμα Β’ δυναμικότητας 6 θέσεων
γ) Υπηρεσίες Ψυχοκοινωνικής Αποκατάστασης Ενηλίκων
1. Κέντρα Επαγγελματικής Προεργασίας & Ψυχοκοινωνικής Αποκατάστασης, της Ιατρικής Σχολής Ε.Κ.Π.Α.
του Αιγινήτειου Νοσοκομείου, τα οποία περιλαμβάνουν:
α)Υπηρεσία Ημερήσιας Φροντίδας
β) Εργαστήρια Επαγγελματικής Κατάρτισης και Απασχόλησης
γ) Κοινωνική Λέσχη
2. Μετανοσοκομειακός Ξενώνας Νέου Κόσμου, της
Ιατρικής Σχολής Ε.Κ.Π.Α. του Αιγινήτειου Νοσοκομείου,
μεταβατικής διαμονής, δυναμικότητας 9 θέσεων.
3. 1ο Προστατευόμενο Διαμέρισμα Ενηλίκων Ανδρών
Αθηνών της Ιατρικής Σχολής Ε.Κ.Π.Α. του Αιγινήτειου
Νοσοκομείου, για άτομα με σοβαρή και χρόνια ψυχική
διαταραχή, δυναμικότητας 3 θέσεων.
4. 2ο Προστατευόμενο Διαμέρισμα Ενηλίκων Γυναικών Αθηνών της Ιατρικής Σχολής Ε.Κ.Π.Α. του Αιγινήτειου
Νοσοκομείου, με σοβαρή και χρόνια ψυχική διαταραχή,
δυναμικότητας 2 θέσεων.
Άρθρο 2
Μεταφορά των Μονάδων Ψυχικής Υγείας
του Εθνικού Συστήματος Υγείας στην
οργανωτική δομή της 1ης Υγειονομικής
Περιφέρειας Αττικής
Οι Μονάδες Ψυχικής Υγείας (Μ.Ψ.Υ.) του Εθνικού Συστήματος Υγείας (Ε.Σ.Υ.) του άρθρου 2 που εντάσσονται
στο Πε.Δ.Υ.Ψ.Υ. της 1ης Υγειονομικής Περιφέρειας Αττικής:
α) μεταφέρονται στην οργανωτική δομή της 1ης Υ.Πε.,
ως αποκεντρωμένες μονάδες αυτής, σύμφωνα με το άρθρο 6 του ν. 5129/2024,
β) συμμετέχουν με το σύνολο του προσωπικού τους
στο εκάστοτε ισχύον πρόγραμμα εφημεριών της 1ης
Υ.Πε. και της Αττικής,
γ) ακολουθούν την ολοήμερη λειτουργία των Γενικών
Νοσοκομείων του Εθνικού Συστήματος Υγείας (Ε.Σ.Υ.) και
των Πανεπιστημιακών Νοσοκομείων εντός των οποίων
λειτουργούν. Στις Μ.Ψ.Υ. του παρόντος άρθρου εφαρμόζονται ανάλογα το άρθρο 9 του ν. 2889/2001 (Α’ 37) περί
ολοήμερης λειτουργίας νοσοκομείων και οι δυνάμει του
άρθρου αυτού εκδιδόμενες αποφάσεις.
Άρθρο 3
Διασύνδεση των δημόσιων Μονάδων
του Περιφερειακού Δικτύου Υπηρεσιών Ψυχικής
Υγείας της 1ης Υγειονομικής Περιφέρειας Αττικής
1. Οι δημόσιες Μονάδες Ψυχικής Υγείας (Μ.Ψ.Υ.) του
άρθρου 1 διασυνδέονται επιστημονικά, λειτουργικά και
εκπαιδευτικά μεταξύ τους, προκειμένου να παρέχουν
ολοκληρωμένες Υπηρεσίες Ψυχικής Υγείας (Υ.Ψ.Υ.) και
να διασφαλίσουν το θεραπευτικό συνεχές των ατόμων
με ψυχικές παθήσεις. Η επιστημονική, λειτουργική και
εκπαιδευτική διασύνδεση περιλαμβάνει την παραπομπή,
την παρακολούθηση, τον συντονισμό και, κατά περίπτωση, την συνδιαχείριση των περιστατικών των ατόμων
που χρήζουν υποστήριξης, νοσηλείας ή αποκατάστασης,
συμπεριλαμβανομένης της ακούσιας νοσηλείας, σε άτομα με ψυχικές διαταραχές που κατοικούν ή διαμένουν
στην περιοχή αρμοδιότητας της 1ης Υ.Πε. Αττικής, καθώς
και όλης της Αττικής.
2. Ειδικότερα, προκειμένου να διασφαλίζεται η παροχή του συνόλου των αναγκαίων Υ.Ψ.Υ. στο σύνολο του
πληθυσμού και κατά το δυνατόν εγγύτερα στον τόπο
κοινωνικής εγκατάστασης και δραστηριότητάς του, οι
Υ.Ψ.Υ. παρέχονται κατ’ αρχάς από τις Μονάδες Ψυχικής
Υγείας (Μ.Ψ.Υ.) που ιδρύονται και λειτουργούν εντός της
ίδιας Περιφερειακής Ενότητας. Σε περίπτωση έλλειψης
κατάλληλων Μ.Ψ.Υ. εντός της κατά τόπον αρμόδιας Περιφερειακής Ενότητας, μετά από απόφαση του Προϊσταμέ-
νου της Διεύθυνσης Ιατρικής Ψυχικής Υγείας της οικείας
Δ.Υ.Πε., οι αναγκαίες Υ.Ψ.Υ. παρέχονται κατά προτεραιότητα από τις Μ.Ψ.Υ. των λοιπών Περιφερειακών Ενοτήτων
του ίδιου Πε.Δ.Υ.Ψ.Υ.. Σε περίπτωση έλλειψης κατάλληλων Μ.Ψ.Υ. εντός του ίδιου Πε.Δ.Υ.Ψ.Υ., οι αναγκαίες Υ.Ψ.Υ.
παρέχονται από τις Μ.Ψ.Υ. των όμορων Πε.Δ.Υ.Ψ.Υ. από
αυτό στο οποίο κατά τόπον ανήκουν, μετά από κοινή
απόφαση των Προϊσταμένων των Διευθύνσεων Ιατρικής
Ψυχικής Υγείας των αντίστοιχων Δ.Υ.Πε.. Σε κάθε περίπτωση φροντίδας ατόμων με ψυχικές διαταραχές από
Μ.Ψ.Υ. άλλου Πε.Δ.Υ.Ψ.Υ., αυτή υποχρεούται να ενημερώνει σχετικώς την κατά τόπον αρμόδια Μ.Ψ.Υ. και να τα
αναπέμπει σε αυτή μετά από τη λήξη της παρεχόμενης
φροντίδας.
3. Οι εξειδικευμένες Μονάδες που λειτουργούν, ή μελλοντικά θα λειτουργήσουν, και παρέχουν υπηρεσίες ανα-
φορικά με ζητήματα αυτισμού, διαταραχών πρόσληψης
τροφής, άνοιας και Alzheimer, επιλόχειας κατάθλιψης
και αυτοκτονικού ιδεασμού, έγκαιρης παρέμβασης στην
ψύχωση κ.α. καθώς επίσης οι Μονάδες που προσφέρουν
υπηρεσίες σε ογκολογικούς ασθενείς, σε πρόσφυγες
κ.λπ., υπάγονται στα αντίστοιχα Πε.Δ.Υ.Ψ.Υ. ως προς την
εποπτεία τους, αλλά όχι ως προς τον πληθυσμό ευθύνης
που εξυπηρετούν.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1237/13.03.2025
4. Οι δημόσιες Μ.Ψ.Υ. του άρθρου 1 διασυνδέονται
επιστημονικά, λειτουργικά και εκπαιδευτικά:
α) σε δευτεροβάθμιο επίπεδο με τα νοσοκομεία της
Περιφερειακής Ενότητας εντός της οποίας λειτουργούν
και σε εξαιρετικές περιπτώσεις με τα νοσοκομεία των
όμορων Περιφερειακών Ενοτήτων και
β) σε τριτοβάθμιο επίπεδο με το Αιγινήτειο Νοσοκομείο της 1ης Υ.Πε.. και σε εξαιρετικές περιπτώσεις με τα
Πανεπιστημιακά Γενικά Νοσοκομεία των όμορων Υ.Πε..
Άρθρο 4
Διασύνδεση του Ελληνικού Κέντρου
Ψυχικής Υγιεινής και Ερευνών (Ε.Κε.Ψ.Υ.Ε.)
1. Το Ελληνικό Κέντρο Ψυχικής Υγιεινής και Ερευνών
(Ε.Κε.Ψ.Υ.Ε.), το οποίο σύμφωνα με την παρ. 2 του άρθρου
30 του ν. 3329/2005 (Α’ 81) έχει ενταχθεί στις Μονάδες
Ψυχικής Υγείας (Μ.Ψ.Υ.) της παρ. 1 του άρθρου 4 του
ν. 2716/1999, συμπεριλαμβανομένου και του συνόλου
των Αποκεντρωμένων Δομών Ψυχικής Υγείας που ιδρύει
και λειτουργεί εντός των ορίων της 1ης Υ.Πε. Αττικής,
όπως αυτές αναφέρονται στο άρθρο 1:
α) Αποτελεί διασυνδεόμενο φορέα του Πε.Δ.Υ.Ψ.Υ.
της 1ης Υ.Πε., σύμφωνα με την παρ. 2 του άρθρου 8 του
ν. 5129/2024,
β) υπάγεται στον έλεγχο και την εποπτεία του αρμοδίου
για θέματα ψυχικής υγείας Υποδιοικητή της 1ης Υ.Πε.,
ως προς την ποιότητα των παρεχόμενων υπηρεσιών
ψυχικής υγείας, σύμφωνα με τα οριζόμενα στις περ. α)
και κστ) της παρ. 2 του άρθρου 3 Α του ν. 3329/2005
(Α’ 81) και
γ) διασυνδέεται για την κάλυψη των αναγκών του
Πε.Δ.Υ.Ψ.Υ. της 1ης Υ.Πε. άμεσα, επιστημονικά, λειτουργικά και εκπαιδευτικά, με τις λοιπές Μ.Ψ.Υ. του άρθρου 1,
σύμφωνα με τα αναφερόμενα στο άρθρο 3 και, επιπλέον
αυτών: γα) λειτουργικά, με τη δυνατότητα μετακίνησης
του πάσης φύσης προσωπικού του προς τις λοιπές Μ.Ψ.Υ.
του άρθρου 2 και αντιστρόφως, και γβ) επιστημονικά και
εκπαιδευτικά, ως αναγνωρισμένο Κέντρο Εκπαίδευσης
για τη χορήγηση ιατρικών ειδικοτήτων.
2. Η μετακίνηση του πάσης φύσης προσωπικού του
Ε.Κε.Ψ.Υ.Ε. προς τις λοιπές Μ.Ψ.Υ. του άρθρου 1 γίνεται
με απόφαση του Διοικητικού του Συμβουλίου, για την
βέλτιστη λειτουργία του Πε.Δ.Υ.Ψ.Υ. της 1ης Υ.Πε., μετά
από σχετικό αίτημα του αρμοδίου για θέματα ψυχικής
υγείας Υποδιοικητή της 1ης Υ.Πε.. Αντίστοιχα, η μετακίνηση προσωπικού των λοιπών Μ.Ψ.Υ. του άρθρου 1
προς τις δομές που λειτουργεί το Ε.Κε.Ψ.Υ.Ε. εντός των
ορίων 1ης Υ.Πε. γίνεται για την βέλτιστη λειτουργία του
Πε.Δ.Υ.Ψ.Υ. της 1ης Υ.Πε., με απόφαση του αρμοδίου για
θέμα ψυχικής υγείας Υποδιοικητή της 1ης Υ.Πε. μετά
από σχετικό αίτημα του Διοικητού Συμβουλίου του
Ε.Κε.Ψ.Υ.Ε..
Άρθρο 5
Διασύνδεση του Αιγινήτειου Νοσοκομείου
1. Το Αιγινήτειο Νοσοκομείο το οποίο αποτελεί Μονάδα Ψυχικής Υγείας (Μ.Ψ.Υ.) της παρ. 1 του άρθρου 4 του
ν. 2716/1999, συμπεριλαμβανομένου και του συνόλου
των παραρτημάτων και των Αποκεντρωμένων Δομών
και Μονάδων Ψυχικής Υγείας που υπάγονται σε αυτό,
όπως αυτές αναφέρονται στο άρθρο 1:
α) αποτελεί συνεργαζόμενο φορέα του Πε.Δ.Υ.Ψ.Υ. της
1ης Υ.Πε., σύμφωνα με το άρθρο 9 του ν. 5129/2024 και
β) διασυνδέεται, με το σύνολο των μονάδων και υπηρεσιών του, άμεσα επιστημονικά, λειτουργικά και εκ-
παιδευτικά με τις λοιπές Μ.Ψ.Υ. του άρθρου 1, για την
κάλυψη των αναγκών του Πε.Δ.Υ.Ψ.Υ. της 1ης Υ.Πε., με
σκοπό την παροχή ολοκληρωμένων Υπηρεσιών Ψυχικής Υγείας (Υ.Ψ.Υ.) και τη διασφάλιση του θεραπευτικού
συνεχούς των ατόμων με ψυχικές παθήσεις.
2. Η επιστημονική, λειτουργική και εκπαιδευτική του
διασύνδεση: βα) υλοποιείται σε όλα τα επίπεδα των παρεχόμενων υπηρεσιών, ήτοι σε επίπεδο πρωτοβάθμιας
φροντίδας ψυχικής υγείας, δευτεροβάθμιας περίθαλψης
ψυχικής υγείας, ψυχοκοινωνικής αποκατάστασης, συμπεριλαμβανομένης της πρόσβασης σε τριτοβάθμιες
εξειδικευμένες υπηρεσίες των πολιτών με προβλήματα
ψυχικής υγείας και ββ) περιλαμβάνει i) την παραπομπή,
την παρακολούθηση, τον συντονισμό και, κατά περίπτωση, την συνδιαχείριση των περιστατικών των ατόμων
που κατοικούν ή διαμένουν στην περιοχή αρμοδιότητας
της 1ης Υ.Πε. και όλης της Αττικής και χρήζουν υποστήριξης, νοσηλείας ή αποκατάστασης, συμπεριλαμβανο-
μένης της συμμετοχής του στη διαδικασία μεταφοράς
και υποδοχής ασθενών στο πλαίσιο ακούσιων νοσηλειών, σύμφωνα με τα άρθρα 96 και 96Α του ν. 2071/1992
(Α’ 123), ii) τη συμμετοχή του στο εκάστοτε ισχύον πρόγραμμα εφημεριών της 1ης Υ.Πε. και όλης της Αττικής
και iii) τη συμμετοχή του στη διαδικασία εκπαίδευσης
και έρευνας, καθώς και χορήγησης ιατρικών και νοσηλευτικών ειδικοτήτων, ως αναγνωρισμένου Κέντρου
Εκπαίδευσης.
Άρθρο 6
Καταργούμενες διατάξεις
Από την ημερομηνία έναρξης ισχύος της παρούσας
καταργούνται:
1) Η υπό στοιχεία Γ3α,β/Γ.Π.οικ.19725/13-03-2019
κοινή απόφαση των Υπουργών Παιδείας Έρευνας και
Θρησκευμάτων και Υγείας με θέμα «Σύσταση Τομέων
Ψυχικής Υγείας Ενηλίκων Αττικής και Ένταξη Μονάδων
Ψυχικής Υγείας» (Β’ 1029).
2) Η υπό στοιχεία Γ3α,β/Γ.Π.οικ.5667/23-01-2019 απόφαση Υπουργού Υγείας με θέμα: «Συστάσεις Τομέων Ψυ-
χικής Υγείας Παιδιών και Εφήβων και Ένταξη Μονάδων
Ψυχικής Υγείας» (Β’ 365).
Η παρούσα ισχύει από τη δημοσίευσή της, πλην των
άρθρων 1 και 2 που ισχύουν από 01ης-02-2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Μαρτίου 2025
Οι Υπουργοί
Παιδείας Θρησκευμάτων
και Αθλητισμού
Υφυπουργός Υγείας
ΚΥΡΙΑΚΟΣ
ΔΗΜΗΤΡΙΟΣ
ΠΙΕΡΡΑΚΑΚΗΣ
ΒΑΡΤΖΟΠΟΥΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1237/13.03.2025
Αριθμ. 801
(2)
Καθιέρωση υπερωριακής εργασίας προσωπικού
της Αποκεντρωμένης Οργανικής Μονάδας Ιεράπετρας του Γενικού Νοσοκομείου. Λασιθίου.
Ο ΚΟΙΝΌΣ ΔΙΟΙΚΗΤΉΣ ΤΩΝ ΔΙΑΣΥΝΔΕΌΜΕΝΩΝ
ΓΕΝΙΚΟ ΝΟΣΟΚΟΜΕΙΟ (Γ.Ν.) ΛΑΣΙΘΙΟΥ ΚΑΙ
ΓΕΝΙΚΟ ΝΟΣΟΚΟΜΕΙΟ - ΚΕΝΤΡΟ ΥΓΕΙΑΣ (Γ.Ν. Κ.Υ.) ΝΕΑΠΟΛΕΩΣ «ΔΙΑΛΥΝΑΚΕΙΟ»
Έχοντας υπόψη:
1. Τον ν. 3329/2005 «Εθνικό Σύστημα Υγείας και Κοινωνικής Αλληλεγγύης» (Α’ 81).
2. Το άρθρο 2 του ν. 4052/2012 (Α’ 41).
3. Την υπό στοιχεία Υ4α/οικ.123915 κοινή υπουργική
απόφαση των Υπουργών Οικονομικών - Διοικητικής Μεταρρύθμισης και Ηλεκτρονικής Διακυβέρνησης - Υγείας
(Β΄ 3521/2012) όπως τροποποιήθηκε με το άρθρο 18
του ν. 4213/2013.
4. Την υπό στοιχεία Γ4β/Γ.Π.οικ.1107/9-1-2020 απόφαση Υπουργού Υγείας «Λήξη της θητείας της κοινής
Διοικήτριας των διασυνδεόμενων Γ. Ν. ΛΑΣΙΘΙΟΥ και
Γ.Ν. - Κ.Υ. ΝΕΑΠΟΛΗΣ «ΔΙΑΛΥΝΑΚΕΙΟ» (Υ.Ο.Δ.Δ. 12), αρμοδιότητας 7ης Υ.ΠΕ. Κρήτης, ΣΠΙΝΘΟΥΡΗ ΜΑΡΙΑΣ και
διορισμός νέου κοινού Διοικητή, ΑΝΔΡΕΑΔΑΚΗ ΕΜΜΑΝΟΥΗΛ».
5. Την υπό στοιχεία Γ4β/Γ.Π.οικ.886/8-1-2020 απόφαση
του Υπουργού Υγείας «Λήξη της θητείας του Αναπληρωτή Διοικητή στο Γ.Ν. ΛΑΣΙΘΙΟΥ, με αρμοδιότητα στην
Αποκεντρωμένη Οργανική Μονάδα «ΙΕΡΑΠΕΤΡΑ», αρμοδιότητας 7ης Υ.ΠΕ. Κρήτης, ΑΡΑΚΑΔΑΚΗ ΓΕΩΡΓΙΟΥ και
διορισμός νέου Αναπληρωτή Διοικητή, ΚΑΛΛΙΟΝΑΚΗ
ΕΜΜΑΝΟΥΗΛ» (Υ.Ο.Δ.Δ. 8).
6. Την υπ’ αρ. Δ.Σ. 370/12-2-2020 (Β΄ 657) απόφαση του
Κοινού Διοικητή του Γ.Ν. Λασιθίου - Γ.Ν. - Κ.Υ.Nεαπόλεως «Διαλυνάκειο» σχετικά με μεταβίβαση δικαιώματος
στους Αναπληρωτές Διοικητές του Γ.Ν. Λασιθίου.
7. Τη λύση της υπαλληλικής σχέσης του Αν. Διοικητή
ΑΟΜ Ιεράπετρας κου Εμμανουήλ Καλλιονάκη βάσει της
υπό στοιχεία Γ4β/Γ.Π.οικ.55111/29-9-2022 (Υ.Ο.Δ.Δ. 911)
υπουργικής απόφασης.
8. Την υπό στοιχεία Γ4β/Γ.Π.οικ.4379/23-1-2023
(Υ.Ο.Δ.Δ. 59) υπουργική απόφαση περί παράτασης της
θητείας του Κοινού Διοικητή των Διασυνδεόμενων Γ.Ν.
Λασιθίου-Γ.Ν.-Κ.Υ. Νεαπόλεως «Διαλυνάκειο».
9. Την παρ. 1 του άρθρου 8 του ν. 3868/2010 (Α’ 129),
περί αναπλήρωσης του Διοικητή από τον Διευθυντή Ιατρικής Υπηρεσίας.
10. Την υπ’ αρ. 1600/11-1-2023 απόφαση της 7ης ΥΠΕ
περί ορισμού του κου Ιωάννη Πετράκη Διευθυντή της Ιατρικής Υπηρεσίας της ΑΟΜ Ιεράπετρας, με τριετή θητεία.
11. Την υπό στοιχεία Γ4β/Γ.Π.44353/03-09-2024 απόφαση του Υπουργού και του Υφυπουργού Υγείας «Αποδοχή
παραίτησης του Κοινού Διοικητή των διασυνδεόμενων
Γ.Ν.ΛΑΣΙΘΙΟΥ και Γ.Ν.-Κ.Υ.ΝΕΑΠΟΛΕΩΣ ‘ΔΙΑΛΥΝΑΚΕΙΟ¨
αρμοδιότητας της 7ηςΥ.Πε.Κρήτης» (Υ.Ο.Δ.Δ. 971).
12. Το άρθρο 20 του ν. 4354/2015 σύμφωνα με τις
οποίες «.... για το προσωπικό των ΝΠΔΔ και των ΝΠΙΔ η
απόφαση καθιέρωσης υπερωριακής εργασίας εκδίδεται
από το Διοικητικό Συμβούλιο ή το όργανο διοίκησης ή
το εξουσιοδοτημένο από αυτό όργανο....»(Α’ 176). Στις
αποφάσεις αυτές καθορίζεται ο αριθμός των υπαλλήλων,
το χρονικό διάστημα και οι ώρες υπερωριακής απασχόλησής του μέσα στα όρια των πιστώσεων του προϋπο-
λογισμού τους μη επιτρεπόμενης της επιβάρυνσης του
Προϋπολογισμού Δημοσίων Επενδύσεων. Οι ανωτέρω
αποφάσεις δημοσιεύονται στην Εφημερίδα της Κυβερνήσεως».
13. Την υπ’ αρ. 248/2017 πράξη του Τμ.1 του Ελεγκτικού Συνεδρίου.
14. Την υπό στοιχεία Γ4β/Γ.Π.οικ.66148/23-12-2024
(Β΄ 7307) απόφαση του Υφυπουργού Υγείας, με την οποία
καθιερώθηκε η κατανομή υπερωριακής απασχόλησης
με αμοιβή και νυχτερινής και εξαιρέσιμων ημερών,
για περίπου (4.890) υπαλλήλους μόνιμου προσωπικού
και προσωπικού με σχέση εργασίας ιδιωτικού δικαίου
για περίπου (2.355.647) ώρες, συνολικού κόστους έξι
εκατομμυρίων οκτακοσίων ενενήντα χιλιάδων ευρώ
(6.890.000,00 €), στο σύνολο των Νοσοκομείων της 7ης
Υ.ΠΕ. Κρήτης για το έτος 2025.
15. Την υπ’ αρ. 339/7-1-2025 (ΑΔΑ: 9Φ34469Η2ΙΨΙΒ)
απόφαση κατανομής υπερωριακής απασχόλησης με
αμοιβή και νυχτερινής και εξαιρέσιμων ημερών των
Νοσηλευτικών Ιδρυμάτων του Διοικητή της 7ης Υ.ΠΕ
Κρήτης, με την οποία εγκρίθηκαν για την Α.ΟΜ. Ιεράπετρας του Γ.Ν. Λασιθίου για περίπου (210) υπαλλήλους
μόνιμου προσωπικού και προσωπικού με σχέση εργασίας ιδιωτικού δικαίου για περίπου (110.000) ώρες, συνο-
λικού κόστους τριακοσίων είκοσι τριών χιλιάδων ευρώ
(323.000€), για το έτος 2025.
16. Την υπό στοιχεία Γ4β/Γ.Π.οικ.66145/23-12-2024
(Β΄ 7205) απόφαση του Υφυπουργού Υγείας, με την οποία
καθιερώθηκε η αποζημίωση εφημεριών (126) υπαλλήλων Ειδικοτήτων Χημικών, Βιοχημικών, Φαρμακοποιών,
Ψυχολόγων, Φυσικών Νοσοκομείων- Ακτινοφυσικών και
Κτηνιάτρων των Νοσοκομείων για (9.518) Εφημερίες συνολικού κόστους εννιακοσίων είκοσι επτά χιλιάδων εκα-
τό ευρώ (927.100,00 €), στο σύνολο των Νοσοκομείων
της 7ης Υ.ΠΕ. Κρήτης για το έτος 2025.
17. Την υπ’ αρ. 338/7-1-2025 (ΑΔΑ: 9ΠΗ0469Η2Ι-Δ58)
απόφαση του Διοικητή της 7ης Υ.ΠΕ. Κρήτης, κατανομής
για αποζημίωση εφημεριών των Νοσηλευτικών Ιδρυμάτων της, κατανέμεται στην Αποκεντρωμένη Οργανική
Μονάδα Ιεράπετρας του Γ.Ν. Λασιθίου για (2) υπαλλήλους κλάδου ΠΕ Φαρμακοποιών για (240) περίπου Εφη-
μερίες, συνολικού κόστους δέκα έξι χιλιάδων (16.000€),
κατά το έτος 2025.
18. Την υπ’ αρ. 244/04-03-2025 (ΑΔΑ: ΨΓΤΜ469041ΛΧ6) απόφαση του κοινού Διοικητή του Γ.Ν. Λασιθίου, η
οποία θα επικυρωθεί από το Δ.Σ. όταν επανασυσταθεί,
«Συγκρότηση συνεργείων εργασίας πέραν του τακτικού
ωραρίου και νυχτερινών και εξαιρέσιμων έτους 2025
των μονίμων και Ιδιωτικού Δικαίου υπαλλήλων,καθώς
και εφημεριών των υπαλλήλων κλάδου ΠΕ Φαρμακοποιών της Οργανικής Μονάδας Ιεράπετρας του Γ.Ν.
Λασιθίου».
19. Την ανάγκη για υπερωριακή απασχόληση και νυχτερινή και εξαιρέσιμων ημερών του προσωπικού της
Διοικητικής - Νοσηλευτικής - Ιατρικής Υπηρεσίας, προΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1237/13.03.2025
κειμένου να αντιμετωπισθούν εποχικές, έκτακτες και
επείγουσες υπηρεσιακές ανάγκες της Αποκεντρωμένης
Οργανικής Μονάδας Ιεράπετρας του Γ.Ν. Λασιθίου.
20. Την υποχρέωση μηνιαίας προέγκρισης για την
αποζημίωση των πρόσθετων αποδοχών από το Δ.Σ.
Γ.Ν. Λασιθίου.
21. Το γεγονός ότι οι διατάξεις της παρούσας δεν
αφορούν σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ - ΜΙΤΟΣ, απο­
φασίζει:
1. Εγκρίνει ώρες απασχόλησης καθ’ υπέρβαση του
υποχρεωτικού ωραρίου ανά εξάμηνο για το έτος 2025,
χωρίς να υπάρχει η δυνατότητα αυξομείωσης μεταξύ
των δύο εξαμήνων:
α) Απογευματινής υπερωριακής εργασίας μέχρι εκατό
είκοσι (120) ώρες ανά υπάλληλο.
β) Υπερωριακής εργασίας κατά τις νυχτερινές ώρες ή
κατά τις Κυριακές και εξαιρέσιμες ημέρες, μέχρι ενενήντα
έξι (96) ώρες για τις νυκτερινές και μέχρι ενενήντα έξι
(96) ώρες για τις Κυριακές και εξαιρέσιμες ημέρες ανά
υπάλληλο.
Από την παρούσα προκαλείται δαπάνη ύψους τριακοσίων είκοσι τριών χιλιάδων ευρώ (323.000 €) ευρώ
που αντιστοιχούν σε εκατόν δέκα χιλιάδες (110.000)
ώρες συνολικά το έτος 2025, για διακόσιους δέκα (210)
υπαλλήλους μόνιμους και Ιδιωτικού Δικαίου διαφόρων
κατηγοριών της Διοικητικής - Νοσηλευτικής - Ιατρικής
Υπηρεσίας.
2. Εγκρίνει εφημερίες για δύο (2) υπαλλήλους κλάδου
ΠΕ Φαρμακοποιών της Οργανικής Μονάδας Ιεράπετρας
του Γ.Ν. Λασιθίου, διακοσίων σαράντα (240) ωρών για το
έτος 2025, συνολικού κόστους δέκα έξι χιλιάδων ευρώ
(16.000 €).
3. Οι υπάλληλοι της Αποκεντρωμένης Οργανικής Μονάδας Ιεράπετρας του Γ.Ν. Λασιθίου θα εργαστούν υπε-
ρωριακά και προς συμπλήρωση του υποχρεωτικού ωραρίου κατά τις νυκτερινές εργάσιμες ημέρες και ημερήσιες
ή νυκτερινές που παρέχονται Κυριακές και εξαιρέσιμες
ημέρες, κατά το έτος 2025, μόνο εφόσον οι ανάγκες των
τμημάτων το απαιτήσουν.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιεράπετρα, 4 Μαρτίου 2025
Ο Διοικητής κ.α.α.
Ο Διευθυντής Ιατρικής Υπηρεσίας
ΙΩΑΝΝΗΣ ΠΕΤΡΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1237/13.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201237.pdf | Tokens: 33563]